今日要去石峽尾做活動，經過南山邨要食番個品香樓午餐先！之前讀書時成日都行去南山邨食晏 （因為唔太鍾意係學校飯堂食😜）今日帶朋友黎食，叫番蜜桃沙拉骨菜飯 同埋 椒鹽豬扒菜飯味道、賣相不變，價錢當然貴左，但好懷念呢個味道，以前成日都叫蜜桃沙拉骨菜飯食架！因為唔係晚市，冇得叫凍朱古力加忌廉，所以叫左凍檸檬利賓納下次要夜晚黎食多次，叫送食晚飯，d 小菜好得架！風沙豬手、火焰黑椒牛柳粒、明太子炒飯等等都係好好食。